Ritratt: Kurja .td_uid_2_60615b8a23441_rand.td-a-rec-img{text-align:left}.td_uid_2_60615b8a23441_rand.td-a-rec-img img{margin:0 auto 0 0} Hekk kif ninsabu fil-Ġimgħa Mqaddsa, tkun ħaġa verament sabiħa kieku matul din il-ġimgħa ninsew id-differenzi politiċi kbar ta' bejnietna, fl-aqwa tradizzjonijiet ta' pajjiż Nisrani. Naturalment, ma tistax tippretendi li l-media tieqaf tirraporta aħbarijiet li jkunu ta' interess pubbliku. Madankollu, wieħed jista' joqgħod attent aktar mis-soltu li ma jintużax kliem goff u diskors li jista' faċilment ikabbar il-firda politika fost il-Maltin. Wieħed jista' wkoll inaqqas kemm jista' l-kontenut politiku u jikkonċentra l-aktar fuq temi li jixirqu lil żmien bħal dan. Anke dawk li mhumiex impenjati fil-ħidma marbuta mal-media jistgħu jagħtu sehemhom billi fuq il-postijiet tax-xogħol u f'postijiet oħra fejn isir kuntatt soċjali ma' persuni oħra, jevitaw li jaqilgħu kwistjonijiet marbuta mal-politika. Naf li għal ħafna nies xi argument politiku jinżlilhom għasel imma wieħed jista' jieħu brejk żgħir mill-argumenti politiċi fi żmien il-Ġimgħa Mqaddsa. Fl-imgħoddi, f'pajjiżna, il-Ġimgħa Mqaddsa kienet ġimgħa dedikata totalment lill-qasam reliġjuż u l-politika kienet titwarrab għal kollox matul dawn il-ġranet. Iż-żminijiet inbidlu ħafna imma tajjeb li anke llum ma naqbżux ċerti limiti f'dawn il-ġranet tant għeżież. Kif qal tajjeb ħafna l-Arċisqof Charles J. Scicluna, il-Ġimgħa Mqaddsa hija ġimgħa li wieħed għandu jgħixha b'ġabra u jevita d-distrazzjonijiet inutli. .td_uid_3_60615b8a23638_rand.td-a-rec-img{text-align:left}.td_uid_3_60615b8a23638_rand.td-a-rec-img img{margin:0 auto 0 0}